

Hei!

Lapsenne on asettunut ehdolle Helsingin nuorisoneuvoston vaaleissa 2025. Helsingin nuorisoneuvosto on 13–17- vuotiaiden nuorten vaikuttajaryhmä, jonka tehtävänä on olla mukana edistämässä ja tukemassa nuorten äänen kuulumista kaupungin päätöksenteossa. Helsingin nuorisoneuvoston kausi on kaksivuotinen ja kestää 1.1.2026-31.12.2027.

Asettuminen ehdokkaaksi Helsingin nuorisoneuvoston vaaleissa on nuorelle merkittävä asia. Vaalikampanjointi vaatii aina jonkin verran aikaa sekä vaivaa. Nuorisoneuvoston kanssa työskentelee kaksi nuoriso-ohjaajaa ja he ovat ehdokkaiden tukena koko vaalien ajan.

Vaalisyksy huipentuu 5.12. Suvilahden Tiivistämöllä järjestettävään Nuorten Gaalaan, jossa vaalien tulokset julkistetaan. Osalle tämä ilta on pettymys, sillä ehdokkaita on enemmän, kuin paikkoja nuorisoneuvostossa. Jäseniksi valituilla taas alkaa työntäyteinen vuosi 1.1.2026. Tämän kaiken keskellä kodin ja huoltajien tuki on erittäin tärkeässä roolissa.

Haluamme pitää huolta siitä, että nuorilla on tärkeysjärjestykset kunnossa. Opettelemme yhdessä asioiden priorisointia ja aikatauluttamista. Nuoren hyvinvointi menee aina nuorisoneuvoston edelle. Nuorella on koti, koulu, kaverit sekä muut harrastukset. Toimintamme keskittyy pääosin nuorten vapaa-aikaan, mutta satunnaisesti tapaamisia voi sattua myös kouluajalle.

Vaalien ehdokasasettelu alkoi 8.9. ja se kestää 21.9. asti. Äänestykset järjestetään 3.–28.11. kouluilla sekä nuorisotaloilla. Ääni- ja ehdokasoikeutettuja ovat kaikki helsinkiläiset 2008–2012 syntyneet nuoret. Helsingin nuorisoneuvostoon valitaan 30 vaaleissa eniten ääniä saanutta ehdokasta sekä heille viisi varajäsentä.

Ehdokkaista otetaan syksyn aikana ehdokaskuvat, joita käytetään esimerkiksi julisteissa sekä vaalien nettisivuilla ja vaalikoneessa.

**Palauta tämä osallistumislupa su 5.10. mennessä vaalityöpajaan.**

Terveisin,

Helsingin nuorisoneuvoston nuoriso-ohjaajat
**Tuomas Mikkola** (040 125 78 59, tuomas.mikkola@hel.fi)
**Henna Vasara** (040 481 1084, henna.vasara@hel.fi)

|  |  |
| --- | --- |
| EHDOKKAAN NIMI | EHDOKKAAN SYNTYMÄAIKA |
| EHDOKKAAN KOTIOSOITE |
| HUOLTAJAN ALLEKIRJOITUS JA NIMENSELVENNYS | AIKA JA PAIKKA |
| HYVÄKSYN, ETTÄ HUOLLETTAVANI VOI ASETTUA EHDOLLE HELSINGIN NUORISONEUVOSTON VAALEISSA. ANNAN SUOSTUMUKSENI NUOREN OSALLISTUMISELLE NUORISONEUVOSTON TOIMINTAAN, MIKÄLI HÄN TULEE VALITUKSIALLEKIRJOITUKSELLA TAKAAN, ETTÄ HUOLLETTAVANI KOTIKUNTA ON HELSINKI JA ETTÄ HÄN ON SYNTYNYT AIKAVÄLILLÄ 1.1.2008-31.12.2012 |